**A FILANTROP Környezetvédelmi és Fűtéstechnikai Nonprofit Kft.**

(székhely: 6000 Kecskemét, Ipar u. 2., képviseli: Dongó József ügyvezető, Cg. 03-09-117258)

**NYILVÁNOS ÁRVERÉST ÍR KI**

az alábbi tulajdonában lévő gépkocsi értékesítésére:

**Az árverésre kerülő Gépjármű leírása:**

|  |  |  |  |  |  |
| --- | --- | --- | --- | --- | --- |
| Gyártmány | Modell | Gépjármű típusa | Gépjármű kategóriája | Forgalmi rendszám | |
| **FORD** | **JC3** | **TRANSIT CONNECT VAN** | **haszongépjármű** | **JJH-178** |

A gépjármű a jelen árverési hirdetmény megjelentetésének időpontjában per-, teher- és igénymentes.

A Gépjármű leírása:

|  |  |  |  |  |
| --- | --- | --- | --- | --- |
| **Gépjármű adatok** | |  | **Gépjármű motor adatok** | |
| Alvázszám | **személyesen megtekinthető** |  | Motorszám | **személyesen megtekinthető** |
| Km óra állása | **≈ 253 463 km** |  | Hengerűrtartalom  (ccm) | **1753** |
| Szállítható személyek száma | **2** |  | Üzemanyag | **diesel** |
| Ajtók száma | **4** |  | Teljesítmény | **66 KW** |
| Szín | **fehér** |  |  |  |
| Saját tömeg | **1485** |  |  |  |
| Megengedett össztömeg | **2035** |  |  |  |
| Gyártási éve | **2004** |  |  |  |
| Sebességváltó  (manuális/automata) | **manuális** |  |  |  |
| Sebességfokozatok száma | **5** |  |  |  |
| Műszaki vizsga érvényessége | **2024.11.23.** |  |  |  |

Tájékoztatás a Gépjármű műszaki állapotáról, esetleges sérüléseiről: Motorhibás, az üzemanyag ellátó rendszer hibája miatt, ezért jelenleg üzemképtelen. Egyéb állapot a korának megfelelő.

**Kikiáltási ár: 630.000,- Forint**

A fenti nettó kikiáltási árat + 27 % ÁFA terheli.

Pályázatot nyújthat be természetes személy és az Nvtv. 3. § (1) bekezdés 1. pontja szerinti átlátható szervezet (a továbbiakban együtt: pályázó).

**AZ AJÁNLAT BENYÚJTÁSÁNAK HELYE, IDEJE, MÓDJA**

Az ajánlatok benyújtásának helye:

6000 Kecskemét, Ipar u. 2. számú ingatlan hivatalos helyisége.

Az ajánlatok benyújtásának ideje:

**Az ajánlatokat - a pályázat lezárásáig - minden hét csütörtöki napján 1500 óráig lehet benyújtani.**

Az ajánlatok benyújtásának módja:

**Az ajánlatokat érvényesen benyújtani postán vagy személyesen -célszerűen a gépjármű megtekintését követően-, zárt borítékban, a hirdetményhez tartozó jeligével lehet.**

**Jelige: „JJH-178 gépjármű nyilvános árverés”**

**A borítékon fel kell tüntetni az ajánlattevő nevét, címét.**

Hiánypótlásra lehetőség nincs.

Az ajánlatokat **1 példányban kell benyújtani**. Az ajánlat eredeti példányát olyan módon kell összefűzni, hogy ahhoz iratot sérülésmentesen hozzá ne lehessen csatolni, vagy abból eltávolítani.

Az ajánlatokat magyar nyelven lehet benyújtani, az idegen nyelvű dokumentumot a kiíró nem veszi figyelembe.

A nyertes pályázóval az ajánlati kötöttség időtartamán belül az eladó adásvételi szerződést köt. Az eladó a pályázattal érintett ingatlan tulajdonjogát a teljes vételár kifizetéséig fenntartja, csak ezt követően járul hozzá a pályázó, mint vevő tulajdonjogának bejegyzéséhez.

Az ajánlati kötöttség minimális időtartama: **az ajánlatok bontását követő 60 nap**.

**Az ajánlatnak tartalmaznia kell:**

- A pályázó adás-vételi szerződéskötéshez szükséges azonosító adatait:

a./ természetes személy esetén nevét, születési nevét, születési helyét és idejét, anyja születési nevét, személyi azonosítóját, lakcímét, adóazonosító jelét,

*b./* átlátható szervezet esetén nevét, székhelyét, adószámát, cégjegyzékszámát vagy nyilvántartási számát, statisztikai azonosítóját, képviselőjének nevét

c./ jogi személy esetén 30 napnál nem régebbi hiteles kivonatot cégnyilvántartásba, egyéb nyilvántartásba bejegyezett adatairól vagy annak hitelesített másolatát, valamint képviselőjének aláírási címpéldányát/aláírási-mintáját, vagy annak hitelesített másolatát.

- Átlátható szervezet esetén cégszerűen aláírt okiratba foglalt nyilatkozatot az Nvtv. 3 § (2) bekezdés szerint, az (1) bekezdés 1. pont *b)* és *c)* alpontjában foglaltakról.

* A pályázó árajánlatát a gépjárműre, amely nem lehet kevesebb, mint a minimális értékesítési ár.
* A pályázó nyilatkozatát arra vonatkozóan, hogy az ajánlattételi határidőt követő 60. napig ajánlati kötöttséget vállal.
* A pályázó nyilatkozatát arról, hogy a pályázati feltételeket elfogadja.

Az ajánlattételi határidő lejártát követően a pályázó ajánlatát nem módosíthatja.

**A PÁLYÁZAT EREDMÉNYTELENNÉ NYILVÁNÍTÁSA:**

A kiíró fenntartja a jogot a pályázat indokolás nélküli eredménytelenné nyilvánítására.

**AZ AJÁNLATOK FELBONTÁSÁNAK HELYE, IDEJE, MÓDJA**

Az ajánlatok felbontásának helye:

6000 Kecskemét, Ipar u. 2. szám alatti ingatlan hivatalos helyisége.

Az ajánlatok felbontásának ideje:

**A pályázatok bontására -beérkezés esetén- minden hét pénteki nap 10,30 órakor kerül sor.**

Az ajánlatok felbontásának módja:

Az ajánlatok bontása nyilvános, amelyre a pályázókat a kiíró ezúton hívja meg.

**A PÁLYÁZAT, ÉS AZ AJÁNLATOK ELBÍRÁLÁSA**

Az elbírálás ideje:

A pályázat és az egyes ajánlatok elbírálására a lehető legrövidebb időn belül, de maximum az ajánlattételi kötöttség időtartamán belül - 60 nap -, kerül sor.

Az elbírálásra jogosult:

A pályázat eredményességéről, vagy eredménytelenségéről, a benyújtott ajánlatok érvényességéről, az ajánlatok sorrendjéről, elbírálásáról a kiíró dönt.

Bírálati szempontok:

A bíráló bizottság az Nvtv. 13. § (1) bekezdésében foglaltak figyelembe vételével a benyújtott ajánlatokat az összességében legelőnyösebb ajánlat  szempontja szerint értékeli a szolgáltatás és ellenszolgáltatás értékarányosságára tekintettel.

**AZ EREDMÉNYHIRDETÉS MÓDJA**

A pályázókat a döntést követően írásban értesítjük az elbírálás eredményéről.

**AZ ADÁSVÉTELI SZERZŐDÉS MEGKÖTÉSÉNEK HELYE ÉS IDŐPONTJA**

A szerződéskötés helye:

6000 Kecskemét, Ipar u. 2. szám alatti ingatlan hivatalos helyisége.

A szerződéskötés időpontja:

A nyertes pályázót az elbírálásról szóló levélben tájékoztatjuk a szerződéskötés időpontjáról.

A jelen pályázati felhívásban nem szabályozott kérdésekben az Nvtv-ben foglaltak irányadóak.

Kecskemét, 2023. március 09.